CELEX: C2007/283/33
Language: et
Date: 2007-11-24 00:00:00
Title: Kohtuasi C-419/07: 12. septembril 2007 esitatud hagi — Euroopa Ühenduste Komisjon versus Rootsi Kuningriik

24.11.2007   
            
            
               ET
            
            
               Euroopa Liidu Teataja
            
            
               C 283/18
            
         12. septembril 2007 esitatud hagi — Euroopa Ühenduste Komisjon versus Rootsi Kuningriik
   (Kohtuasi C-419/07)
   (2007/C 283/33)
   Kohtumenetluse keel: rootsi
   Pooled
   
      Hageja: Euroopa Ühenduste Komisjon (esindajad: K. Mojzesowicz ja V. Bottka)
   
      Kostja: Rootsi Kuningriik
   Hageja nõuded
   
               —
            
            
               Tuvastada, et kuna Rootsi Kuningriik ei ole komisjoni 16. septembri 2002. aasta direktiivi 2002/77/EÜ konkurentsi kohta elektrooniliste sidevõrkude ja -teenuste turgudel (1) artiklit 2 õigesti üle võtnud, on Rootsi Kuningriik oma kohustusi rikkunud;
            
         
               —
            
            
               mõista kohtukulud välja Rootsi Kuningriigilt.
            
         Väited ja peamised argumendid
   Rootsi valitsuse antud digitaalse edastamise load on meetmed, mis puudutavad eelkõige digitaalse edastamise teenuse kasutamist ja seega kaudselt selliste teenuste osutamist Rootsi Kuningriigis. Käesoleval ajal kehtivates lubades kehtestatud nõuded, mille kohaselt peavad litsentsiomanikud järgima raamlepingu peatükki 2, annavad juurdepääsuteenuste osas (sealhulgas krüpteerimine) monopoolse seisundi riigi osalusega äriühingule Boxer, rikkudes direktiivi 2002/77 artikli 2 lõiget 1. Selle peatüki järgimise kohustuse säilitamine takistab muu hulgas ettevõtjatel, kes soovivad pakkuda kõiki digitaalse edastamisega seonduvaid teenuseid, kasutada oma õigusi, mida neile tagavad direktiivi 2002/77 artikli 2 lõiked 1 ja 2. Seega leiab komisjon, et digitaalses raadiovõrgus signaalide ülekandmise ja edastamise teenuste osas ei ole Rootsi direktiivi 2002/77 õigesti üle võtnud.
   
      (1)  EÜT L 249, lk 21; ELT eriväljaanne 08/02, lk 178.